

**คู่มือการปฏิบัติงาน**

**นักวิเคราะห์นโยบายและแผน**

**จัดทำโดย**

**นางกัญญ์วรา พระภูจำนงค์**

**ตำแหน่ง นักวิเคราะห์นโยบายและแผนชำนาญการ**

**องค์การบริหารส่วนตำบลโนนยอ**

**อำเภอชุมพวง จังหวัดนครราชสีมา**

คำนำ

คู่มือการปฏิบัติงานฉบับนี้จัดทำขึ้นเพื่อประกอบการทำงานของนักวิเคราะห์นโยบายและแผนและบุคคลที่ได้รับมอบหมายในการปฏิบัติงานด้านงานวิเคราะห์นโยบายและแผนซึ่งจะเป็นประโยชน์ต่อผู้ปฏิบัติงานเป็นอย่างยิ่ง สามารถทำให้ผู้ปฏิบัติงานหลักและผู้ปฏิบัติงานร่วมได้รู้ขั้นตอนการปฏิบัติงาน รวมทั้งได้ปรับปรุงขั้นตอนการปฏิบัติงานให้เหมาะสมอยู่ตลอดเวลา และยังสามารถช่วยให้ทราบระยะเวลาที่จำเป็นต่อการปฏิบัติงาน นอกจากนี้การมีคู่มือปฏิบัติงานยังจะช่วยทำให้ผู้ปฏิบัติงานสามารถปฏิบัติงานทดแทนกันได้ และยังจะเป็นประโยชน์ต่อการเผยแพร่ให้บุคคลต่างๆ ทราบขั้นตอนการปฏิบัติงานได้อย่างชัดเจนขึ้น

คู่มือปฏิบัติงานฉบับนี้งานการเจ้าหน้าที่ได้จัดทำและรวบรวมจากความรู้และประสบการณ์ในการทำงานประกอบกับข้อระเบียบกฎหมายที่เกี่ยวข้อง ดำเนินการให้มีเนื้อหาสาระที่สำคัญ กระชับ เข้าใจง่าย และเป็นปัจจุบัน หวังเป็นอย่างยิ่งว่าคู่มือการปฏิบัติงานด้านการบริหารงานบุคคลเล่มนี้ จะเป็นประโยชน์ต่อผู้ปฏิบัติงานและผู้ที่เกี่ยวข้องทุกระดับ ทั้งนี้ หากมีข้อผิดพลาดและข้อเสนอแนะประการใด ขอได้โปรดแจ้งให้งานวิเคราะห์นโยบายและแผน สำนักปลัดองค์การบริหารส่วนตำบลโนนยอเพื่อปรับปรุงแก้ไขในโอกาสต่อไป

งานวิเคราะห์นโยบายและแผน

 มกราคม 2568

**สารบัญ**

 หน้า

วัตถุประสงค์ของคู่มือการปฏิบัติงาน 1

โครงสร้างองค์การบริหารส่วนตำบลโนนยอ 2

มาตรฐานกำหนดตำแหน่งนักวิเคราะห์นโยบายและแผน 2

การปฏิบัติงาน

1. การจัดทำแผนพัฒนาท้องถิ่น 4

กฎหมายและระเบียบที่เกี่ยวข้อง 4

1. การเพิ่มเติม เปลี่ยนแปลง แก้ไขแผนพัฒนาท้องถิ่น 9
2. การจัดทำแผนการดำเนินงาน 14
3. การติดตามและประเมินผลแผนพัฒนาท้องถิ่น 16

1

**คู่มือการปฏิบัติงานนักวิเคราะห์นโยบายและแผน**

**วัตถุประสงค์ของคู่มือการปฏิบัติงาน**

การจัดทำคู่มือปฏิบัติงาน งานวิเคราะห์นโยบายและแผน องค์การบริหารส่วนตำบลโนนยอเพื่อใช้สำหรับเป็นแนวทางการทำงานของกระบวนงานแต่ละประเภทด้านนโยบายและแผน โดยระบุถึงขั้นตอนและรายละเอียดของการดำเนินงานต่างๆ ในความรับผิดชอบตามภาระงานหน้าที่ โดยมีวัตถุประสงค์ดังนี้

1. เพื่อให้การปฏิบัติงาน ตำแหน่งนักวิเคราะห์นโยบายและแผน ใช้เป็นเกณฑ์มาตรฐานในการทำงาน

2. เพื่อให้ผู้ปฏิบัติงานใช้เป็นแนวทางในการทำงานและบริหารจัดการลำดับงานให้เป็นไปตามแผนงานที่กำหนด

3. เพื่อทราบกระบวนการ ขั้นตอนการปฏิบัติงาน วงจรการดำเนินงานและทราบถึงผู้ติดต่อระสานงาน กับหน่วยงานอื่น และเป็นส่วนหนึ่งของระบบการบริหารงานอย่างต่อเนื่อง

4. เพื่อใช้เป็นเครื่องมือสำหรับการฝึกอบรมและการแจ้งรายละเอียด วิธีการปฏิบัติงานให้กับ ผู้ปฏิบัติงานได้



3

**มาตรฐานกำหนดตำแหน่งนักวิเคราะห์นโยบายและแผน**

ตำแหน่งประเภท วิชาการ

ชื่อสายงาน วิเคราะห์นโยบายและแผน

ระดับตำแหน่ง ระดับชำนาญการ

หน้าที่และความรับผิดชอบ

 โดยมีลักษณะงานที่ปฏิบัติในด้านต่างๆ ดังนี้

 **1. ด้านการปฏิบัติการ**

1.1 ศึกษา วิเคราะห์ วิจัย และประมวลนโยบายของรัฐบาล กระทรวง กรม จังหวัด และสถานการณ์เศรษฐกิจ การเมือง และสังคมของประเทศ เพื่อวางแผนประกอบการกำหนดนโยบาย และเป้าหมายขององค์กรปกครองส่วนท้องถิ่น หรือนโยบาย แผนงาน และโครงการทางเศรษฐกิจ สังคม การเมือง การบริหาร หรือความมั่นคง

1.2 ศึกษาวิเคราะห์ภารกิจหลักและแผนกลยุทธ์ขององค์กรปกครองส่วนท้องถิ่น หรือทิศทางการพัฒนาเศรษฐกิจ สังคม การเมือง เพื่อวางแผนกำหนดนโยบาย แผนงาน แผนงบประมาณ หรือโครงการให้บรรลุภารกิจที่กำหนดไว้และเกิดผลสัมฤทธิ์สูงสุด

1.3 ประมวลและวิเคราะห์นโยบายขององค์กรปกครองส่วนท้องถิ่น หรือนโยบาย แผนงาน และโครงการทางเศรษฐกิจ สังคม การเมือง การบริหาร หรือความมั่นคง เพื่อช่วยจัดทำแผนยุทธศาสตร์ แผนพัฒนา 3 ปี แผนการปฏิบัติงาน แผนงาน โครงการ หรือกิจกรรมได้ตามวัตถุประสงค์ที่ตั้งไว้

1.4 ศึกษาวิเคราะห์ วิจัย ค้นคว้าทางวิชาการ และพัฒนาระบบข้อมูล เพื่อช่วยกำหนดนโยบาย แผนงาน โครงการขององค์กรปกครองส่วนท้องถิ่น

1.5 วิเคราะห์ กลั่นกรอง และจัดลำดับความสำคัญของแผนงาน โครงการ ตลอดจนประเด็นนโยบาย และมาตรการต่างๆ เพื่อให้การดำเนินการตามแผนงาน โครงการมีประสิทธิภาพและประสิทธิผลยิ่งขึ้น

1.6 ติดตามประเมินผลการพัฒนาและการบริหารจัดการ และการปฏิบัติการขององค์กรทั้งภาครัฐและเอกชนในทุกระดับพื้นที่ และทุกระดับชุมชน รวมทั้งแผนงานโครงการที่เกี่ยวข้องกับการพัฒนาเศรษฐกิจและสังคม เพื่อให้การดำเนินการเป็นไปตามเป้าหมายและนโยบายที่กำหนด

1.7 ดำเนินการสำรวจ คำนวณโครงสร้าง และประมาณราคาค่าก่อสร้างซ่อมแซม รื้อย้าย สิ่งอำนวยความสะดวกในระบบขนส่งสาธารณะทางบก รวมทั้งประมาณการผลกระทบที่จะเกิดขึ้นจากการก่อสร้างนั้น เพื่อให้สอดคล้องกับงบประมาณที่ได้รับและจัดหาแนวทางในการบรรเทาปัญหาที่อาจเกิดขึ้น

1.8 ตรวจสอบสัญญาของผู้รับเหมาเอกชนในการก่อสร้าง ซ่อมแซม ปรับปรุง รื้อถอนสิ่งก่อสร้างทางด้านการจราจรทั้งทางบกและทางน้ำ เพื่อให้ถูกต้องตามกฎหมายที่กำหนดไว้อย่างโปร่งใสและเป็นธรรม

1.9 ศึกษา ค้นคว้า วิจัย ด้านการวิจัยจราจรที่ซับซ้อนและต้องใช้ความชำนาญเพื่อให้สามารถผลิตผลงานที่มีคุณภาพ และสามารถนำไปใช้ในการกำหนดนโยบายต่างๆ ได้

1.10 ศึกษา วิเคราะห์ และสรุปข้อมูลทั้งจากผลการดำเนินงานที่ผ่านมา จากสภาวะภายนอก จากนโยบายขององค์กรปกครองส่วนท้องถิ่น และจากหน่วยงานที่เกี่ยวข้อง เพื่อจัดทำแผนยุทธศาสตร์และแผนพัฒนา 3 ปี และแผนปฏิบัติการประจำปีขององค์กรปกครองส่วนท้องถิ่นที่เหมาะสมและเป็นประโยชน์สูงสุดต่อพื้นที่

 **2. ด้านการวางแผน**

วางแผนหรือร่วมดำเนินการวางแผนการทำงานตามแผนงานหรือโครงการของหน่วยงานระดับสำนักหรือกอง และแก้ปัญหาในการปฏิบัติงาน เพื่อให้การดำเนินงานเป็นไปตามเป้าหมายและผลสัมฤทธิ์ที่กำหนด

 4

 **3. ด้านการประสานงาน**

3.1 ประสานการทำงานร่วมกันโดยมีบทบาทในการให้ความเห็นและคำแนะนำเบื้องต้นแก่สมาชิกในทีมงานหรือหน่วยงานอื่น เพื่อให้เกิดความร่วมมือและผลสัมฤทธิ์ตามที่กำหนด

3.2 ให้ข้อคิดเห็นหรือคำแนะนำเบื้องต้นแก่สมาชิกในทีมงานหรือบุคคลหรือหน่วยงานที่เกี่ยวข้อง เพื่อสร้างความเข้าใจและความร่วมมือในการดำเนินงานตามที่ได้รับมอบหมาย

 **4. ด้านการบริหาร**

4.1 ให้คำแนะนำ ตอบปัญหา และชี้แจง ในเรื่องเกี่ยวกับงานวิเคราะห์นโยบายและแผนในระดับที่ซับซ้อน หรืออำนวยการถ่ายทอดฝึกอบรมหรือถ่ายทอดความรู้แก่หน่วยงานราชการ เอกชน หรือประชาชนทั่วไป เพื่อให้ผู้ที่สนใจได้ทราบข้อมูล ความรู้ต่างๆ และนำไปใช้ให้เกิดประโยชน์สูงสุด

4.2 ร่วมกำหนดแนวทางการจัดทำระบบเทคโนโลยีสารสนเทศและระบบฐานข้อมูล เพื่อช่วยในการประชาสัมพันธ์ข้อมูลสำหรับผู้ที่สนใจ

4.3 ประมวลผลข้อมูลเกี่ยวกับงานของส่วนราชการ เพื่อใช้เผยแพร่ต่อสาธารณชน

4.4 อำนวยการในการจัดเก็บข้อมูลต่างๆ ที่เกี่ยวข้องกับงานค้นคว้าวิจัยด้านจราจร เพื่อเป็นประโยชน์ต่อการค้นคว้าวิจัยและให้บริการข้อมูลประชาชน หน่วยงานหรือส่วนราชการอื่นๆ ที่เกี่ยวข้อง

4.5 พัฒนาระบบฐานข้อมูล เพื่อวางแผนและเผยแพร่ด้านการจราจรและการขนส่งแก่หน่วยงานหรือส่วนราชการที่เกี่ยวข้องหรือประชาชนผู้สนใจ

5

**การจัดทำแผนพัฒนาท้องถิ่น**

**หลักการและเหตุผล**

กระทรวงมหาดไทยพิจารณาแล้วเห็นว่าเพื่อให้การจัดทำแผนพัฒนาท้องถิ่นขององค์กร ปกครองส่วนท้องถิ่น มีความคล่องตัวและมีประสิทธิภาพมากขึ้น สามารถนำนโยบายและข้อสั่งการของรัฐบาล และกระทรวงมหาดไทยไปปฏิบัติได้อย่างรวดเร็วมากยิ่งขึ้น และเพื่อให้การจัดทำแผนพัฒนาขององค์กร ปกครองส่วนท้องถิ่น มีห้วงระยะเวลาที่สอดคล้องกับแผนพัฒนาจังหวัด แผนพัฒนากลุ่มจังหวัดและ แผนพัฒนาภาค ตามระเบียบสำนักนายกรัฐมนตรีว่าด้วยการบริหารงานเชิงพื้นที่แบบบูรณาการ พ.ศ.2560 จึงได้ดำเนินการจัดทำระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับ 3) พ.ศ.2561 ซึ่งรัฐมนตรีว่าด้วยการกระทรวงมหาดไทยได้ลงนามในระเบียบดังกล่าว เมื่อวันที่ 25 กันยายน 2561 และได้ลงประกาศในราชกิจจานุเบกษาแล้ว เมื่อวันที่ 3 ตุลาคม 2561 เล่ม 135 ตอน พิเศษ 246 ง ซึ่งมีผลใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป

**วัตถุประสงค์ของการจัดทำแผนพัฒนาท้องถิ่น**

1. เพื่อให้การบริหารกิจการขององค์กรปกครองส่วนท้องถิ่นเป็นไปเพื่อประโยชน์ของประชาชน โดยมี แผนพัฒนาเป็นเครื่องมือช่วยผลักดัน และสนับสนุน

2. เพื่อแสดงความสัมพันธ์เชื่อมโยงและสอดคล้องกันระหว่างแผนยุทธศาสตร์การพัฒนา และการจัดทำงบประมาณประจำปี

3. เพื่อแสดงแนวทางและทิศทาง รวมทั้งเพื่อเป็นการประเมินผลการพัฒนาในช่วงเวลาที่กำหนดว่า สามารถสนองตอบต่อยุทธศาสตร์การพัฒนาอย่างมีประสิทธิภาพตามเป้าหมายหรือไม่

4. เพื่อเป็นการจัดเตรียมแผนงาน โครงการพัฒนาต่างๆ ให้อยู่ในลักษณะที่พร้อมจะบรรจุในเทศบัญญัติงบประมาณรายจ่ายประจำปี และสามารถนำไปสู่การปฏิบัติได้ทันทีที่ได้รับงบประมาณ

**กฎหมายและระเบียบที่เกี่ยวข้อง**

1. หนังสือกระทรวงมหาดไทย ที่ มท 0810.3/ว6046 ลงวันที่ 19 ตุลาคม 2561 เรื่อง ซักซ้อม แนวทางการจัดทำแผนพัฒนาท้องถิ่นขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่3) พ.ศ.2561

2. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548

3. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559

4. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561

**คณะกรรมการที่เกี่ยวข้องในการจัดทำแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และแก้ไขเพิ่มเติมถึง (ฉบับที่ 3) พ.ศ.2561**

1. คณะกรรมการพัฒนาท้องถิ่น ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

(1) ผู้บริหารท้องถิ่น ประธานกรรมการ

(2) รองนายกองค์กรปกครองส่วนท้องถิ่นนั้นทุกคน กรรมการ

(3) สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ

(4) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ

6

(5) ผู้แทนภาคราชการและ/หรือรัฐวิสาหกิจ กรรมการ

 ที่ผู้บริหารท้องถิ่น คัดเลือกจำนวนไม่น้อยกว่าสามคน

(6) ผู้แทนประชาคมท้องถิ่นที่ประชาคมท้องถิ่นคัดเลือก กรรมการ

 จำนวนไม่น้อยกว่าสามคนแต่ไม่เกินหกคน

(7) ปลัดองค์กรปกครองส่วนท้องถิ่น กรรมการและเลขานุการ

(8) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

กรรมการตาม (3) (4) (5) และ (6) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้

มีอำนาจหน้าที่ ดังนี้

(1) กำหนดแนวทางการพัฒนาท้องถิ่น โดยพิจารณาจาก

(ก) อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ที่มีผลกระทบต่อ ประโยชน์สุขของประชาชน เช่น การป้องกันและบรรเทาสาธารณภัย การผังเมือง

(ข) ภารกิจถ่ายโอนตามกฎหมายกำหนดแผนและขั้นตอนการกระจายอำนาจ

(ค) ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้นดำเนินการในยุทธศาสตร์ที่สำคัญและมีผลต่อประชาชนโดยตรง เช่น การแก้ไขปัญหาความยากจน การป้องกันและแก้ไขปัญหายาเสพติด

(ง) กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด

(จ) นโยบายของผู้บริหารท้องถิ่นที่แถลงต่อสภาท้องถิ่น

(ฉ) แผนพัฒนาหมู่บ้านหรือแผนชุมชน

ในการนำประเด็นข้างต้นมาจัดทำแผนพัฒนาให้องค์กรปกครองส่วนท้องถิ่นคำนึงถึงสถานะทางการคลังของท้องถิ่น และความจำเป็นเร่งด่วนที่ต้องดำเนินการ มาประกอบการพิจารณาด้วย

(2) ร่วมจัดทำร่างแผนพัฒนา เสนอแนะแนวทางการพัฒนา และการแก้ไขปัญหาเกี่ยวกับการจัดทำร่างแผนพัฒนา

ในการจัดทำร่างแผนพัฒนา ให้องค์การบริหารส่วนจังหวัด ตำบล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง นำปัญหาความต้องการจากแผนพัฒนาหมู่บ้านหรือแผนชุมชน ที่เกินศักยภาพของหมู่บ้านหรือชุมชน ที่จะดำเนินการเองได้มาพิจารณาบรรจุไว้ในแผนพัฒนา แต่หากเกินศักยภาพของตำบล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้งให้เสนอปัญหา ความต้องการไปยังองค์การบริหารส่วนจังหวัดและให้องค์การบริหารส่วนจังหวัดนำมาพิจารณาบรรจุไว้ในแผนพัฒนาขององค์การบริหารส่วนจังหวัดตามอำนาจหน้าที่

(3) พิจารณาร่างแผนพัฒนาและร่างแผนการดำเนินงาน

(4) ให้ความชอบร่างข้อกำหนดขอบข่ายและรายละเอียดของงานตามข้อ 19 (2) แห่งระเบียบ กระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548

(5) พิจารณาให้ข้อคิดเห็นเกี่ยวกับการติดตามและประเมินผลแผนพัฒนา

(6) แต่งตั้งที่ปรึกษา คณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร

(7) ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนใน ท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนพัฒนาองค์กรปกครองส่วนท้องถิ่น

2. คณะกรรมการสนับสนุนการจัดทำแผนพัฒนาท้องถิ่น ให้ผู้บริหารท้องถิ่นแต่งตั้งคณะกรรมการสนับสนุนการจัดทำแผนพัฒนาท้องถิ่น ประกอบด้วย

(1) ปลัดองค์กรปกครองส่วนท้องถิ่น ประธานกรรมการ

(2) หัวหน้าส่วนการบริหารขององค์กรปกครองส่วนท้องถิ่น กรรมการ

7

(3) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสามคน กรรมการ

(4) หัวหน้าส่วนการบริหารที่มีหน้าที่จัดทำแผน กรรมการและเลขานุการ

(5) เจ้าหน้าที่วิเคราะห์นโยบายและแผนหรือพนักงานส่วนท้องถิ่น ผู้ช่วยเลขานุการ

 ที่ผู้บริหารท้องถิ่นมอบหมาย

กรรมการตาม (3) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้

มีหน้าที่ จัดทำร่างแผนพัฒนาให้สอดคล้องกับแนวทางการพัฒนาที่คณะกรรมการพัฒนาท้องถิ่นกำหนด จัดทำร่างแผนการดำเนินงาน และจัดทำร่างข้อกำหนดขอบข่ายและรายละเอียดของงานตามข้อ 19 (3)

**แนวทางการจัดทำแผนพัฒนาท้องถิ่น**

1. ให้องค์กรปกครองส่วนท้องถิ่น ตรวจสอบองค์ประกอบของคณะกรรมการพัฒนาท้องถิ่น คณะกรรมการสนับสนุนการจัดทำแผนพัฒนาท้องถิ่น และคณะกรรมการติดตามและประเมินผลแผนพัฒนา ท้องถิ่นให้เป็นปัจจุบัน

2. ให้องค์กรปกครองส่วนท้องถิ่น ตรวจสอบสัดส่วนประชาคมระดับหมู่บ้านและสัดส่วนประชาคมระดับตำบลให้เป็นปัจจุบัน

3. การจัดประชุมประชาคมท้องถิ่นขององค์กรปกครองส่วนท้องถิ่น ให้ใช้รูปแบบการจัดประชุมประชาคมท้องถิ่นเพื่อจัดทำแผนพัฒนาท้องถิ่น ตามแนวทางหนังสือกระทรวงมหาดไทย ด่วนที่สุด ที่ มท 0810.2/ว 0600 ลงวันที่ 29 มกราคม 2559 หรือดำเนินการประชุมประชาคมท้องถิ่นตามรูปแบบที่เห็นว่าเหมาะสม ทั้งนี้จะต้องเป็นไป ตามมาตรา 50 วรรคสอง ของพระราชบัญญัติตำบล พ.ศ.2496 สัดส่วนของการประชุมประชาคมท้องถิ่น ไม่ควรน้อยกว่าแนวทางหนังสือกระทรวงมหาดไทย ด่วนที่สุด ที่ มท 0810.2/ว0600 ลงวันที่ 29 มกราคม 2559 กำหนดไว้

4. การจัดประชุมประชาคมท้องถิ่น ให้ดำเนินการภายใต้หลักประชารัฐ โดยกระบวนการมีส่วนร่วมของประชาชนในพื้นที่ในการร่วมคิด ร่วมทำ ร่วมตัดสินใจ ร่วมตรวจสอบ ร่วมรับประโยชน์ ร่วมแก้ปัญหา ปรึกษาหารือแลกเปลี่ยนเรียนรู้ เพื่อแก้ปัญหาสำหรับการพัฒนาท้องถิ่นตามอำนาจหน้าที่ขององค์กรปกครอง ส่วนท้องถิ่นและทำให้การดำเนินงานขององค์กรปกครองส่วนท้องถิ่นมีความสุจริต โปร่งใส ถูกต้อง มี ประสิทธิภาพ ประสิทธิผล และคุณภาพ โดยบูรณาการหน่วยงานต่างๆ ในพื้นที่ลักษณะประชารัฐ เพื่อนำปัญหาความต้องการที่ได้จากการจัดประชุมประชาคมท้องถิ่น ไปเป็นข้อมูลในการดำเนินการของ หน่วยงานต่างๆ เพื่อไม่ให้เกิดความซับซ้อนในการทำงาน สำหรับการประชุมประชาคมท้องถิ่นครั้งแรก ตาม ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ฉบับที่ 2 พ.ศ.2559 เพื่อจัดทำแผนพัฒนาท้องถิ่น และการจัดทำยุทธศาสตร์การพัฒนาขององค์กรปกครองส่วนท้องถิ่น ในเขตจังหวัด ให้ใช้สัดส่วนร้อยละ 60 กรณี ประชาคมท้องถิ่นมาประชุมไม่ถึงร้อยละ 60 แต่ไม่ต่ำกว่าร้อยละ 20 ให้ดำเนินการประชุมประชาคมท้องถิ่น ต่อไปได้ โดยให้ชี้แจงเหตุผลความจำเป็นโดยละเอียดไว้ในรายงาน การประชุม

**การจัดทำแผนพัฒนาท้องถิ่น ให้ดำเนินการตามขั้นตอน ดังนี้**

1. คณะกรรมการพัฒนาท้องถิ่นจัดประชุมประชาคมท้องถิ่น ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนา และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่น

2. คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูลนำมาวิเคราะห์เพื่อจัดทำร่างแผนพัฒนาท้องถิ่นสี่ปีแล้วเสนอคณะกรรมการพัฒนาท้องถิ่น

1. คณะกรรมการพัฒนาท้องถิ่นพิจารณาร่างแผนพัฒนาท้องถิ่นเพื่อเสนอผู้บริหารท้องถิ่น

8

1. ผู้บริหารท้องถิ่นพิจารณาอนุมัติร่างแผนพัฒนาท้องถิ่น และประกาศใช้แผนพัฒนาท้องถิ่น

**แผนผังขั้นตอนการจัดทำแผนพัฒนาท้องถิ่น**

ส่งแจ้งคณะกรรมการพัฒนาตำบลเข้าร่วมประชุมประชาคมและส่งเชิญสัดส่วนประชาคมระดับหมู่บ้านเข้าร่วมประชาคมท้องถิ่น

จัดประชุมประชาคมระดับหมู่บ้าน

รวบรวมข้อมูลปัญหา/ความต้องการ/โครงการจากการประชาคมระดับหมู่บ้าน/แผนชุมชน

ส่งแจ้งคณะกรรมการพัฒนาตำบลเข้าร่วมประชุมประชาคมและส่งเชิญสัดส่วนประชาคมระดับตำบลเข้าร่วมประชาคมท้องถิ่น

จัดประชุมประชาคมระดับตำบล เพื่อเรียงลำดับความสำคัญของโครงการ

ประชุมคณะกรรมการสนับสนุนการจัดทำแผน จัดทำร่างแผนพัฒนาท้องถิ่น

 และเสนอต่อคณะกรรมการพัฒนาตำบล

ประชุมคณะกรรมการพัฒนาตำบล เพื่อพิจารณาร่างแผนพัฒนาท้องถิ่น

เสนอผู้บริหารท้องถิ่น

ผู้บริหารท้องถิ่นประกาศใช้แผนพัฒนาท้องถิ่น

แจ้งสภาตำบล / อำเภอ / จังหวัด / องค์การบริหารส่วนจังหวัด และหน่วยงานที่เกี่ยวข้อง

ปิดประกาศและส่งประชาสัมพันธ์ให้ประชาชนทราบ ภายใน 15 วัน

9

**การเพิ่มเติม เปลี่ยนแปลง แก้ไข**

**แผนพัฒนาท้องถิ่น**

**ระเบียบ กฎหมายที่เกี่ยวข้อง**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561

ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม

 เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

 ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น

 เมื่อแผนพัฒนาท้องถิ่นได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจจองผู้บริหารท้องถิ่น และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นขอบเพิ่มเติมหรือเปลี่ยนแปลงแผนพัฒนาท้องถิ่นดังกล่าว

10

**แผนผังขั้นตอนการเพิ่มเติมแผนพัฒนาท้องถิ่น**

**(ตามข้อ 22)**

คณะกรรมการสนับสนุนฯ จัดทำร่างแผนพัฒนาท้องถิ่นที่เพิ่มเติมหรือเปลี่ยนแปลง พร้อมเหตุผลและความจำเป็น เสนอต่อคณะกรรมการพัฒนาท้องถิ่น

ส่งแจ้งคณะกรรมการพัฒนาตำบลเข้าร่วมประชุมประชาคมและส่งเชิญสัดส่วนประชาคมระดับหมู่บ้านเข้าร่วมประชาคมท้องถิ่น

ส่งแจ้งคณะกรรมการพัฒนาตำบลเข้าร่วมประชุมประชาคมและส่งเชิญสัดส่วนประชาคมระดับตำบลเข้าร่วมประชาคมท้องถิ่น

ประชุมคณะกรรมการพัฒนาตำบล เพื่อพิจารณาร่างแผนพัฒนาท้องถิ่น

เสนอผู้บริหารท้องถิ่น

ผู้บริหารท้องถิ่นประกาศใช้แผนพัฒนาท้องถิ่น

แจ้งสภาอบต.โนนยอเพื่อทราบ

แจ้งอำเภอ / จังหวัด / องค์การบริหารส่วนจังหวัด และหน่วยงานที่เกี่ยวข้อง

ปิดประกาศภายใน 15 วัน และส่งประชาสัมพันธ์ให้ประชาชนทราบ

11

**แผนผังขั้นตอนการเปลี่ยนแปลงแผนพัฒนาท้องถิ่น**

**(อำนาจคณะกรรมการพัฒนาท้องถิ่น ตามข้อ 22/1)**

งานวิเคราะห์นโยบายและแผนจัดทำร่างแผนพัฒนาท้องถิ่นที่เปลี่ยนแปลง

เสนอต่อคณะกรรมการพัฒนาท้องถิ่น

ส่งเชิญประชุมและประชุมคณะกรรมการพัฒนาตำบล เพื่อพิจารณาร่างแผนพัฒนาท้องถิ่นที่เปลี่ยนแปลง

ส่งแผนพัฒนาท้องถิ่นที่เปลี่ยนแปลงให้ผู้บริหาร

ผู้บริหารท้องถิ่นประกาศใช้แผนพัฒนาท้องถิ่นที่เปลี่ยนแปลง

โดยปิดประกาศไม่น้อยกว่า 30 วัน

แจ้งสภาตำบล/ อำเภอ / จังหวัด / องค์การบริหารส่วนจังหวัด และหน่วยงานที่เกี่ยวข้อง

ส่งประชาสัมพันธ์ให้ประชาชนทราบ

🞵🞵🞵กรณี การย้ายช่องปีของแผนพัฒนาท้องถิ่น ให้เป็นอำนาจแก้ไขผู้บริหารท้องถิ่น

(ตามหนังสือ ที่ มท 08010.3/ว6046 ลงวันที่ 19 ตุลาคม 2561 ข้อ 4)

12

**แผนผังขั้นตอนการเพิ่มเติมหรือเปลี่ยนแปลงแผนพัฒนาท้องถิ่น**

**(อำนาจผู้บริหารท้องถิ่น ตามข้อ 22/2)**

งานวิเคราะห์นโยบายและแผนจัดทำร่างแผนพัฒนาท้องถิ่นที่เปลี่ยนแปลง

เสนอต่อผู้บริหารท้องถิ่น

ผู้บริหารท้องถิ่นพิจารณาร่างแผนพัฒนาท้องถิ่นที่เพิ่มเติมหรือเปลี่ยนแปลง

ผู้บริหารท้องถิ่นประกาศใช้แผนพัฒนาท้องถิ่นที่เพิ่มเติมหรือเปลี่ยนแปลง

โดยปิดประกาศไม่น้อยกว่า 30 วัน

แจ้งสภาตำบล/ อำเภอ / จังหวัด / องค์การบริหารส่วนจังหวัด และหน่วยงานที่เกี่ยวข้อง

ส่งประชาสัมพันธ์ให้ประชาชนทราบ

🞵🞵🞵ข้อ 22/2 ในกรณีเพิ่มเติม หรือเปลี่ยนแปลงแผนพัฒนาท้องถิ่นที่เกี่ยวกับโครงการ ดังต่อไปนี้ เป็นอำนาจผู้บริหาร

1. โครงการพระราชดำริ

2. งานพระราชพิธี

3. รัฐพิธี

4. นโยบายรัฐบาล

5. นโยบายกระทรวงมหาดไทย

13

**แผนผังขั้นตอนการแก้ไขแผนพัฒนาท้องถิ่น**

**(อำนาจผู้บริหารท้องถิ่น ตามข้อ 21)**

กองงานต้นเรื่อง เสนอบันทึกพร้อมเหตุผลความจำเป็นในการขอแก้ไขแผนพัฒนาท้องถิ่นต่อผู้บริหารท้องถิ่น พร้อมส่งเอกสารให้งานวิเคราะห์นโยบายและแผน

งานวิเคราะห์นโยบายและแผนจัดทำเอกสารบันทึกข้อความ พร้อมทั้งประกาศเสนอผู้บริหารท้องถิ่น

ผู้บริหารท้องถิ่นพิจารณา เห็นชอบ แก้ไข

แผนพัฒนาท้องถิ่น

ผู้บริหารท้องถิ่นประกาศใช้แผนพัฒนาท้องถิ่นที่แก้ไข

โดยปิดประกาศไม่น้อยกว่า 30 วัน

แจ้งสภาตำบล/ อำเภอ / จังหวัด / องค์การบริหารส่วนจังหวัด และหน่วยงานที่เกี่ยวข้อง

1. หนังสือด่วนที่สุด มท 0810.3/ว1617 ลงวันที่ 16 สิงหาคม 2560 (ด้านการแก้ไขแผนพัฒนาท้องถิ่น)
2. หนังสือด่วนที่สุด มท 0810.3/ว6247 ลงวันที่ 3 พฤศจิกายน 2560
3. หนังสือด่วนที่สุด มท 0810.3/ว6046 ลงวันที่ 19 ตุลาคม 2561

14

**การจัดทำทำแผนการดำเนินงาน**

**หลักการและเหตุผล**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 ข้อ 27 กำหนดให้องค์กรปกครองส่วนท้องถิ่นจัดทำแผนการดำเนินงานให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจ หรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

**วัตถุประสงค์ของการจัดทำแผนการดำเนินงาน**

1. เพื่อแสดงถึงรายละเอียดของแผนงาน โครงการพัฒนา และกิจกรรมการพัฒนาที่ดำเนินการจริงทั้งหมดในพื้นที่ขององค์การบริหารส่วนตำบลโนนยอประจำปีงบประมาณ พ.ศ.2563

2. เพื่อให้แนวทางในการดำเนินงานในปีงบประมาณ พ.ศ.2563 มีความชัดเจนในการปฏิบัติมากขึ้น

3. เพื่อให้การประสานและบูรณาการทำงานร่วมกับหน่วยงานอื่นได้รวดเร็วถูกต้อง และลดความซ้ำซ้อนของโครงการ

4. เพื่อให้การติดตามประเมินผล เมื่อสิ้นปีมีความสะดวกมากขึ้น

**กฎหมายและระเบียบที่เกี่ยวข้อง**

1. หนังสือกระทรวงมหาดไทย ที่ มท 0810.3/ว6046 ลงวันที่ 19 ตุลาคม 2561 เรื่อง ซักซ้อม แนวทางการจัดทำแผนพัฒนาท้องถิ่นขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่3) พ.ศ.2561

2. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548

3. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559

**ขั้นตอนการจัดทำแผนการดำเนินงาน**

 ขั้นตอนที่ 1 การเก็บรวบรวมข้อมูล

 คณะกรรมการสนับสนุนการจัดทำแผนพัฒนาองค์การบริหารส่วนตำบลโนนยอรวบรวมข้อมูลโครงการพัฒนา/ กิจกรรม ที่จะดำเนินการจริงในพื้นที่ ทั้งโครงการพัฒนา / กิจกรรมของอบต.โนนยอเอง และของหน่วยงานอื่น

 ขั้นตอนที่ 2 การจัดทำร่างแผนการดำเนินงาน

คณะกรรมการสนับสนุนการจัดทำแผนพัฒนาองค์การบริหารส่วนตำบลโนนยอจัดทำร่างแผนการดำเนินงาน โดยพิจารณาจัดหมวดหมู่ ให้สอดคล้องกับยุทธศาสตร์ และแผนงานของอบต.โนนยอที่กำหนดไว้ในแผนพัฒนาท้องถิ่น

 ขั้นตอนที่ 3 การพิจารณาร่างแผนการดำเนินงาน

คณะกรรมการสนับสนุนการจัดทำแผนพัฒนาองค์การบริหารส่วนตำบลโนนยอนำร่างแผนการดำเนินงานเสนอคณะกรรมการพัฒนาอบต.โนนยอพิจารณาร่างแผนการดำเนินงาน

 ขั้นตอนที่ 4 การประกาศแผนการดำเนินงาน

15

 คณะกรรมการพัฒนาอบต.โนนยอเสนอผู้บริหารท้องถิ่น ประกาศเป็นแผนการดำเนินงาน ประจำปีงบประมาณ พ.ศ.2563 ทั้งนี้ ให้ปิดประกาศโดยเปิดเผยให้ประชาชนทราบโดยทั่วกันและสามารถตรวจสอบได้

**ขั้นตอนการจัดทำแผนการดำเนินงาน**

องค์กรปกครองส่วนท้องถิ่น

รวบรวมโครงการ/กิจกรรม

***คณะกรรมการสนับสนุน***

***การจัดทำแผนพัฒนาตำบล***

หน่วยงานอื่น

จัดทำร่างแผนการดำเนินงาน

***คณะกรรมการสนับสนุน***

***การจัดทำแผนพัฒนาตำบล***

***คณะกรรมการสนับสนุน***

เสนอร่างแผนการดำเนินงาน

***การจัดทำแผนพัฒนาตำบล***

***คณะกรรมการพัฒนาตำบล***

พิจารณาร่างแผนการดำเนินงาน

เสนอร่างแผนการดำเนินงานต่อผู้บริหารท้องถิ่น

***ผู้บริหารท้องถิ่น***

พิจารณาให้ความเห็นชอบ

ประกาศใช้แผนการดำเนินงาน

เค้าโครงแบบ ตามหนังสือ ด่วนที่สุด มท 0810.3/ว6247 ลงวันที่ 3 พฤศจิกายน 2560

16

**การติดตามและประเมินผลแผนพัฒนาท้องถิ่น**

**หลักการและเหตุผล**

ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 หมวด 6 ข้อ 29 และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 ข้อ 13 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินแผนพัฒนามีหน้าที่กำหนดแนวทาง วิธีการในการติดตามและประเมินผลแผนพัฒนา (2) ดำเนินการติดตามและประเมินผลแผนพัฒนา และ (3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

**วัตถุประสงค์ของการจัดทำแผนการดำเนินงาน**

1. เพื่อเป็นเครื่องมือในการบริหารราชการท้องถิ่นของอบต.โนนยอซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพ และประสิทธิผล

 2. เพื่อให้ทราบความก้าวหน้าการดำเนินการตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้

 3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นของอบต.โนนยอ

 4. เพื่อทราบถึงสถานภาพของการบริหารการใช้จ่ายงบประมาณของอบต.โนนยอ

 5. เพื่อสร้างความรับผิดชอบของผู้บริหารท้องถิ่น ปลัด/รองปลัดตำบล หัวหน้าสำนัก/ผู้อำนวยการกองทุกระดับของอบต.โนนยอที่จะต้องผลักดันให้การดำเนินการตามแผนงาน โครงการต่างๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในตำบลสรรพยาหรือสังคมส่วนรวมมากที่สุด

6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของการปฏิบัติงานตามแผนงาน/โครงการของสำนัก/กอง ในปีงบประมาณ พ.ศ.2562

**กฎหมายและระเบียบที่เกี่ยวข้อง**

1. หนังสือกระทรวงมหาดไทย ที่ มท 0810.3/ว6046 ลงวันที่ 19 ตุลาคม 2561 เรื่อง ซักซ้อม แนวทางการจัดทำแผนพัฒนาท้องถิ่นขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่3) พ.ศ.2561

2. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548

3. ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561

17

**คณะกรรมการที่เกี่ยวข้องในการจัดทำแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และแก้ไขเพิ่มเติมถึง (ฉบับที่ 3) พ.ศ.2561**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่ 3) พ.ศ.2561 คณะกรรมการติดตามและประเมินผลแผนพัฒนาท้องถิ่น มีจำนวน 11 คน ประกอบด้วย

1. สมาชิกสภาท้องถิ่นที่สภาท้องถิ่นคัดเลือกจำนวน 3 คน
2. ผู้แทนประชาคมท้องถิ่นที่ประชาคมท้องถิ่นคัดเลือกจำนวน 2 คน
3. ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวน 2 คน
4. หัวหน้าส่วนการบริหารที่คัดเลือกกันเองจำนวน 2 คน
5. ผู้ทรงคุณวุฒิที่ผู้บริหารท้องถิ่นคัดเลือกจำนวน 2 คน

คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

(1) กำหนดแนวทาง วิธีการในการติดตามและประเมินผลแผนพัฒนา

(2) ดำเนินการติดตามและประเมินผลแผนพัฒนา

(3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

(4) แต่งตั้งอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**ขั้นตอนการติดตามและประเมินผลแผนพัฒนาท้องถิ่น**

1. ให้องค์กรปกครองส่วนท้องถิ่น ตรวจสอบองค์ประกอบของคณะกรรมการติดตามและประเมินผลแผนพัฒนาท้องถิ่นให้เป็นปัจจุบัน

 2. คณะกรรมการติดตามและประเมินผลแผนพัฒนาท้องถิ่น ประชุมกำหนดแนวทาง วิธีการในการติดตามและประเมินผลแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 29 (3)

 3. คณะกรรมการติดตามและประเมินผลแผนพัฒนาท้องถิ่น ดำเนินการติดตามและประเมินผล แผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๒๙ (๒)

 4. คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนตุลาคมของทุกปี ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.๒๕61 ข้อ ๑๓ (๓)

 5. ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนา ท้องถิ่น พร้อมประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผย ภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนตุลาคมของทุกปี ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.๒๕61 ข้อ ๑๔ (๕)

**18**

**แผนผังขั้นตอนการติดตามและประเมินผลแผนพัฒนาท้องถิ่น**

เชิญประชุมคณะกรรมการติดตามและประเมินผลแผนพัฒนาท้องถิ่น

ประชุมคณะกรรมการติดตามและประเมินผลแผนพัฒนาท้องถิ่น

รายงานผลพร้อมความคิดเห็นและข้อเสนอแนะต่อผู้บริหารท้องถิ่น

ผู้บริหารท้องถิ่นแจ้งให้สภาอบต.โนนยอทราบ

ผู้บริหารท้องถิ่นแจ้งให้คณะกรรมการพัฒนาท้องถิ่นทราบ

ประกาศผลการติดตามและประเมินผลแผนพัฒนาท้องถิ่น ภายใน 15 วัน นับแต่วันรายงานผลและเสนอความเห็น

แจ้งสภาตำบล/ อำเภอ / จังหวัด / องค์การบริหารส่วนจังหวัด และหน่วยงานที่เกี่ยวข้อง

ปิดประกาศภายใน 30 วัน และส่งประชาสัมพันธ์ให้ประชาชนทราบ

ปิดประกาศภายใน 30 วัน และส่งประชาสัมพันธ์ให้ประชาชนทราบ